สถาพรชัยสิทธิ์เก็บTIESเพิ่มถือสูงสุด22%
กลุ่มสถาพรชัยสิทธิ์ดอดซื้อหุ้น TIES เพิ่มเป็น 22.51%
19 ส.ค. 2554

กลุ่มสถาพรชัยสิทธิ์ดอดซื้อหุ้น TIES เพิ่มเป็น 22.51% 
บริษัท ไทยบริการอุตสาหกรรมและวิศวกรรม (TIES) เปิดเผยว่า กลุ่มสถาพรชัยสิทธิ์เข้าซื้อหุ้น TIES ในตลาดหลักทรัพย์เพิ่มขึ้นเป็น 22.51% หรือจำนวน 52,919,000 หุ้น จากการปิดสมุดทะเบียนผู้ถือหุ้นครั้งก่อน กลุ่มนี้ถือจำนวน 21.8 ล้านหุ้น คิดเป็นสัดส่วน 9.27% ทั้งนี้ กลุ่มนี้ถือหุ้นผ่านนายสุชัย นางวิภา และนายวรชัย 
ขณะเดียวกันกลุ่มเต็มสุขก็ถือหุ้นเพิ่มขึ้นจากจำนวน 18.54 ล้านหุ้น หรือ 7.89% เป็นจำนวน 25.47 ล้านหุ้น หรือ 10.83% ส่วนกลุ่มชินกำธรวงศ์ถือเท่าเดิม จำนวน 17.94 ล้านหุ้น หรือ 7.63% และผู้ถือหุ้นอื่นๆ ลดลงจาก 176.83 ล้านหุ้น หรือ 75.21% เหลือจำนวน 138.78 ล้านหุ้น หรือ 59.03%
สำหรับกลุ่มสถาพรชัยสิทธิ์เป็นนักลงทุนซึ่งมีกิจการประกอบธุรกิจซื้อขายเหล็กก่อสร้างจะเข้ามาช่วยจัดการด้านการบริหารต้นทุนด้านเหล็ก
อย่างไรก็ตาม การซื้อหุ้นของกลุ่มสถาพรชัยสิทธิ์เป็นการซื้อหุ้นปกติ ซึ่งจะไม่มีผลต่อโครงสร้างการบริหารหรือการประกอบธุรกิจของบริษัทแต่อย่างใด โดยตัวแทนจากกลุ่มชินกำธรวงศ์ยังคงดำรงตำแหน่งประธานกรรมการและประธานกรรมการบริหาร และตัวแทนจากกลุ่มเต็มสุขยังคงดำรงตำแหน่งรองประธานกรรมการ กรรมการบริหาร กรรมการผู้จัดการและรองกรรมการผู้จัดการในการบริหารงานเหมือนเดิม